Source: http://docplayer.hu/30338745-1989-evi-xxxiv-torveny-az-orszaggyulesi-kepviselok-valasztasarol-elso-resz-a-valasztojog-masodik-resz-a-valasztasi-rendszer-i.html
Timestamp: 2018-06-21 14:42:00+00:00

Document:
1989. évi XXXIV. törvény. az országgyűlési képviselők választásáról ELSŐ RÉSZ A VÁLASZTÓJOG MÁSODIK RÉSZ A VÁLASZTÁSI RENDSZER. I. - PDF
Download "1989. évi XXXIV. törvény. az országgyűlési képviselők választásáról ELSŐ RÉSZ A VÁLASZTÓJOG MÁSODIK RÉSZ A VÁLASZTÁSI RENDSZER. I."
1 évi XXXIV. törvény az országgyűlési képviselők választásáról ELSŐ RÉSZ A VÁLASZTÓJOG 1. A választójog általános és egyenlő, a szavazás közvetlen és titkos. 2. (1) A Magyar Köztársaságban az országgyűlési képviselők választásán választójoga van - a (2) bekezdésben említettek kivételével - minden nagykorú magyar állampolgárnak (a továbbiakban: választópolgár). (2) Nincs választójoga annak: a) aki cselekvőképességet korlátozó vagy kizáró gondnokság alatt áll, b) aki a közügyek gyakorlásától eltiltó jogerős ítélet hatálya alatt áll, c) aki szabadságvesztés büntetését tölti, d) aki büntető eljárásban jogerősen elrendelt intézeti kényszergyógykezelés alatt áll. (3) Mindenki választható, aki választójoggal rendelkezik és állandó lakóhelye Magyarországon van. (4) A szavazásban akadályozott az, aki a szavazás napján külföldön tartózkodik, továbbá akinek nincs állandó vagy ideiglenes lakóhelye Magyarországon. 3. A választójog gyakorlása a választópolgár szabad elhatározásán alapul. MÁSODIK RÉSZ A VÁLASZTÁSI RENDSZER I. fejezet Országgyűlési képviselők 4. (1) Az országgyűlési képviselők száma összesen háromszáznyolcvanhat. (2) Százhetvenhat országgyűlési képviselőt egyéni választókerületben, százötvenkettőt megyei, fővárosi választókerületben (a továbbiakban: területi választókerület) listán választanak. Az egyéni és a területi választókerületben mandátumot el nem ért, országosan összesített szavazatok alapján a pártok országos listájáról további ötvennyolc kompenzációs mandátum kerül betöltésre. (3) A megyékben és a fővárosban az egyéni választókerületek számát és területi választókerületenként a megszerezhető mandátumok számát, továbbá a választókerületek kialakításának elveit e törvény melléklete tartalmazza. (4) Az országgyűlési képviselők jogai és kötelezettségei azonosak. II. fejezet A jelölés 5. (1) Az egyéni választókerületben a választópolgárok és azok a társadalmi szervezetek, amelyek megfelelnek a pártok működéséről és gazdálkodásáról szóló törvény rendelkezéseinek (a továbbiakban: pártok) - a (2) bekezdésben foglalt feltételekkel - jelölhetnek. Két vagy több párt közösen is jelölhet. (2) Az egyéni választókerületben a jelöléshez legalább hétszázötven választópolgárnak az aláírásával hitelesített ajánlása szükséges. Az ajánlás megtételére kizárólag az e törvény melléklete szerinti Ajánlási szelvény szolgál. A választópolgár csak egy egyéni választókerületi jelöltet ajánlhat és csak abban az egyéni választókerületben, amelyben az állandó - ennek hiányában ideiglenes - lakóhelye van.
2 (3) A területi választókerületben - területi listán - pártok jelölhetnek. Az a párt állíthat területi listát, amely a területi választókerületben - e törvény melléklete szerint meghatározott számban - az egyéni választókerületek egynegyedében, de legalább két egyéni választókerületben jelöltet állított. Nem érinti a listaállítás jogát az, ha az egyéni választókerületben a pártjelölt a szavazás első fordulója előtt visszalépett. (4) Országos listát az a párt állíthat, amely legalább hét területi választókerületben állított listát. (5) A pártok közösen is állíthatnak területi és országos listát, illetőleg listáikat kapcsolhatják. (6) A területi és az országos listán kétszer annyi jelölt állítható, mint ahány mandátum e listákon megszerezhető. (7) Ugyanaz a személy egyidejűleg egy egyéni választókerületben, egy területi listán és az országos listán lehet jelölt. Amennyiben a jelölt az egyéni választókerületben mandátumot szerez, őt a területi listáról, illetőleg az országos listáról törölni kell. Ha a mandátumot a területi listán a jelölt megszerzi, a pártjelölt nevét az országos listáról törölni kell. (8) Ha a párt listájáról a jelölt kiesik, helyébe a listán soronkövetkező jelölt lép. 6. (1) Az egyéni választókerület jelöltjeit az egyéni választókerületi választási bizottságnál, a területi lista jelöltjeit a területi választási bizottságnál, az országos lista jelöltjeit az Országos Választási Bizottságnál kell bejelenteni, legkésőbb a választás napja előtt harminc nappal. (2) A jelöléshez csatolni kell a jelölt nyilatkozatát arról, hogy a) választójoga van; b) a jelölést elfogadja; c) nincs olyan tisztsége, amely összeférhetetlen képviselői megbízatásával, illetőleg megválasztása esetén arról lemond. (3) Ha a jelölés benyújtása után a területi lista vagy az országos lista jelöltje kiesik, a párt - legkésőbb a szavazást megelőző nyolc nappal - új jelöltet is bejelenthet. (4) A választási bizottság minden, a törvényes feltételeknek megfelelő jelölést nyilvántartásba vesz. III. fejezet A választás eredményének megállapítása 7. (1) Az egyéni választókerületben az első választási fordulóban az a jelölt lesz országgyűlési képviselő, aki megkapta az érvényes szavazatoknak több mint a felét, feltéve, hogy a szavazáson a választókerület választópolgárainak több mint a fele szavazott. (2) Ha az első választási fordulóban nem szavazott a választókerület választópolgárainak több mint a fele, (a továbbiakban: érvénytelen választási forduló) a második választási fordulóban a) mindazok a jelöltek indulhatnak, akik az első fordulóban indultak; b) képviselő az a jelölt lesz, aki a legtöbb érvényes szavazatot kapta, feltéve, hogy a szavazáson a választókerület választópolgárainak több mint az egynegyede szavazott. (3) Ha az első választási fordulóban a választókerület választópolgárainak több mint a fele szavazott ugyan, de egy jelölt sem kapta meg az érvényes szavazatoknak több mint a felét, (a továbbiakban: eredménytelen választási forduló) a második választási fordulóban a) azok a jelöltek indulhatnak, akik az első fordulóban az érvényes szavazatoknak legalább tizenöt százalékát megkapták; ha nincs legalább három ilyen jelölt, akkor az első fordulóban a legtöbb szavazatot elért három jelölt; b) képviselő az a jelölt lesz, aki a legtöbb érvényes szavazatot kapta, feltéve, hogy a szavazáson a választókerület választópolgárainak több mint az egynegyede szavazott. (4) Azok a pártok, amelyek az egyéni választókerületben közös jelöltet állítottak, a szavazást megelőzően legalább nyolc nappal közlik a választási bizottsággal, hogy a töredékszavazataikat milyen arányban kell az országos összesítésnél figyelembe venni. (5) Ha az egyéni választókerületben a választás első vagy második fordulóját azért nem lehetett megtartani, mert nem volt jelölt, időközi választást kell tartani (46. ). 8. (1) A területi választókerületben a pártok listáinak jelöltjei a leadott szavazatok arányában - e törvény mellékletében írt számítási mód alapján - a szavazólapon szereplő sorrendben jutnak mandátumhoz, feltéve, ha a választópolgároknak több mint a fele szavazott. (2) Ha a területi választókerületben az első választási forduló érvénytelen, mert azon a választópolgároknak több mint a fele nem vett részt, a második választási fordulóban mindazon pártlisták indíthatók, amelyek az első fordulóban indultak. A pártlisták jelöltjei a leadott szavazatok arányában - e törvény mellékletében írt számítási mód alapján - jutnak mandátumhoz feltéve, ha a választópolgároknak több mint az egynegyede szavazott.
3 (3) Ha az (1)-(2) bekezdés szerinti számítást követően a területi választókerületben betöltetlen mandátum maradna, akkor az a jelölt is mandátumot szerez, aki az egy mandátum megszerzéséhez szükségesnél egyébként kevesebb, de annak kétharmadánál több szavazatot kapott. Több ilyen jelölt közül a mandátumot az szerzi meg, aki sorrendben a legtöbb szavazatot kapta. Ha a számítás elvégzése után üres mandátum marad, akkor ezzel a mandátummal az országos listán megszerezhető mandátumok száma növekszik. (4) A (3) bekezdés szerinti mandátumszerzés esetén az egy mandátum megszerzéséhez szükséges és a ténylegesen elért szavazatszám különbségét le kell vonni a jelöltet állító párt országosan összesített töredékszavazatainak számából. (5) Az (1)-(3) bekezdésben említett esetben sem szerzi meg azonban a mandátumot a területi lista jelöltje, ha a mandátum megszerzéséhez az adott választókerületben szükséges számú szavazat több mint kétharmadát, illetőleg ha a területi listákra leadott országosan összesített érvényes szavazatok több mint négy százalékát nem érte el. (6) Azok a pártok, amelyek a szavazást megelőzően legalább nyolc nappal közölték listáik kapcsolását, a listáikra leadott összesített szavazatok arányában szereznek mandátumot. A bejelentéssel egyidejűleg közölni kell a választási bizottsággal, hogy az egyes jelöltek milyen sorrendben jutnak mandátumhoz. A bejelentést a választási bizottság nyilvánosságra hozza. (7) Azok a pártok, amelyek a területi választókerületben közös listát állítottak vagy listáikat kapcsolták - legkésőbb a választást megelőző nyolc nappal - közlik a választási bizottsággal, hogy a közös listán vagy kapcsolt listákon fennmaradt töredékszavazataikat milyen arányban kell az országos összesítésnél figyelembe venni. (8) Ha két vagy több párt azonos számú szavazatot ér el, és ezzel a szavazatszámmal mandátumhoz jutnának, de a területi választókerületben megszerezhető mandátumok száma kevesebb mint az azonos szavazatot elért pártok száma, akkor a pártlista sorszáma szerinti sorrendben kell elosztani a mandátumokat. (9) Ha a területi választókerületben a választás első vagy második fordulóját azért nem lehetett megtartani, mert egyetlen pártlistát sem indítottak, időközi választást (46. ) kell tartani. 9. (1) Az országos listákon a jelöltek az országosan összesített töredékszavazatok arányában, a bejelentés sorrendjében jutnak mandátumhoz. Töredékszavazatnak minősülnek: a) egyéni választókerületben a választás első érvényes fordulójában az olyan pártjelöltekre leadott szavazatok, amelyekkel a választás egyik fordulójában sem szereztek mandátumot; b) területi választókerületben - a választás érvényes fordulójában - a listákra leadott olyan szavazatok, amelyek mandátum megszerzéséhez nem voltak elegendőek, illetőleg amelyek mandátum megszerzéséhez felhasznált szavazatszámot meghaladták. (2) Nem minősülnek az (1) bekezdés szerinti töredékszavazatnak és ezért az országos listán történő mandátum szerzés szempontjából nem vehetők figyelembe az érvénytelen választási fordulóban leadott szavazatok. Nem minősülnek töredékszavazatnak annak a pártnak a területi listáira leadott szavazatai sem, amelynek a területi listáira leadott és országosan összesített szavazatai nem haladják meg a valamennyi párt területi listáira leadott országosan összesített szavazatok négy százalékát. (3) Azok a pártok, amelyek a szavazást megelőzően legalább nyolc nappal közölték országos listáik kapcsolását, a listáikra jutó töredékszavazatok összesített számának arányában szereznek mandátumot. A bejelentéssel egyidejűleg közölniük kell az Országos Választási Bizottsággal, hogy az egyes jelöltek milyen sorrendben jutnak mandátumhoz. A bejelentést az Országos Választási Bizottság nyilvánosságra hozza. HARMADIK RÉSZ A VÁLASZTÁSI ELJÁRÁS IV. fejezet A választási kampány 10. (1) Bármely választópolgár gyűjthet jelöltet ajánló szelvényeket, ismertethet választási programot, népszerűsíthet jelöltet, szervezhet választási gyűlést (a továbbiakban együtt: választási kampány). Nem magyar állampolgár - kivéve a Magyarországon letelepedési engedéllyel rendelkező személyt - nem vehet részt a választási kampányban. (2) Jelöltet ajánló szelvényeket - az állampolgárok zaklatása nélkül - a (3) bekezdésben említettek kivételével, bárhol lehet gyűjteni. (3) Nem gyűjthető jelöltet ajánló szelvény: a) munkaidőben, munkaviszonyból fakadó munkavégzési kötelezettség teljesítése közben,
4 b) fegyveres erőknél és fegyveres testületeknél szolgálati viszonyban levő személytől, a szolgálati helyen vagy szolgálati feladat teljesítése közben, c) tömegközlekedési eszközön, d) egészségügyi intézmény betegellátó részlegében. (4) Az ajánló szelvényen az aláíráson kívül fel kell tüntetni a jelölt nevét, az ajánló választópolgár állandó - ennek hiányában ideiglenes (a továbbiakban együtt: állandó) - lakóhelyét és személyi számát. (5) Az ajánlási szelvényért ellenértéket felajánlani, kérni és adni tilos. (6) A választási bizottság - kérésre - az aláírások hitelességét ellenőrzi. Ha a hitelesnek talált aláírások száma eléri a hétszázötvenet, az ellenőrzést nem kell tovább folytatni. (7) A választási gyűlések nyilvánosak. A választási gyűlést akadályozni, rendjét megzavarni tilos. A rend fenntartásáról a gyűlés szervezője a gyülekezési jogról szóló törvény szabályai szerint gondoskodik. 11. (1) A Magyar Távirati Iroda, a Magyar Rádió és a Magyar Televízió a választáson jelöltet állító pártok választási felhívását - azonos feltételek mellett legkésőbb a választást megelőző napig - legalább egyszer ingyenesen közli. Ugyanez a helyi stúdió kötelessége a sugárzási körzetében a jelöltek választási programjával. A jelöltet illetőleg a pártot népszerűsítő hirdetés csak Fizetett választási hirdetés jelzéssel közölhető. (2) A Magyar Rádió és a Magyar Televízió a szavazást megelőző harminc napban a választási eseményekről szóló hírekben azonos feltételekkel, a választási tudósításokban a jelölések arányában szerepelteti az országos listát állító pártokat. (3) A választási kampány utolsó napján a Magyar Rádió és a Magyar Televízió - pártonként azonos műsorfeltételekkel, azonos időtartamban, kommentár nélkül - közreadja az országos listát állító pártok által készített választási összefoglalókat. 12. (1) A szavazást megelőző nyolc napban a választásokkal kapcsolatos közvéleménykutatás eredményét nem szabad nyilvánosságra hozni. (2) A szavazást megelőző nap 0 órájától választási kampányt folytatni tilos. 13. (1) A választás kitűzésétől a választási kampány végéig a pártok, a jelöltek választási falragaszt, hirdetést, feliratot, szórólapot, vetített képet (a továbbiakban együtt: plakát) engedély nélkül készíthetnek. A plakát olyan sajtóterméknek minősül, amely engedély nélkül előállítható. Egyebekben a plakátra a sajtóról szóló jogszabályokat kell alkalmazni. (2) Plakát - a (3)-(5) bekezdésekben meghatározott kivételekkel - korlátozás nélkül elhelyezhető. (3) Épület falára, kerítésre plakátot elhelyezni kizárólag a tulajdonos, illetőleg a kezelő hozzájárulásával lehet. (4) Egyes középületeken vagy a közterület meghatározott részén plakát elhelyezését a helyi tanács műemlékvédelmi, környezetvédelmi, város(község)-képi vagy idegenforgalmi okból rendeletben megtilthatja. (5) A választási kampányt szolgáló önálló hirdetőberendezés elhelyezésére a közterülethasználatról szóló jogszabályokat kell alkalmazni. (6) Plakátot olyan módon kell elhelyezni, hogy az károkozás nélkül legyen eltávolítható. (7) Az életet, a testi épséget, a vagyonbiztonságot vagy a közlekedés rendjét veszélyeztető plakátot a rendőrség köteles eltávolíttatni. V. fejezet A szavazás 14. (1) Szavazni kizárólag személyesen, és - az e törvényben említett kivételekkel - csak a választópolgár állandó lakóhelye szerint kijelölt szavazóhelyiségben lehet. (2) Az egészségi állapota miatt mozgásában gátolt személyt szavazásának lehetővé tétele érdekében - kérésére - a szavazatszámláló bizottság legalább két tagja felkeresi. 15. (1) Szavazni a szavazás napján 6 órától 18 óráig lehet. Ha a helyi körülmények indokolják, a választási bizottság elrendelheti, hogy a szavazás 5 órakor kezdődjék, a szavazatszámláló bizottság pedig elrendelheti, hogy a szavazás 20 óráig tartson. (2) A szavazóhelyiséget a szavazás ideje alatt nem lehet bezárni és a szavazást nem lehet szüneteltetni. 16. (1) A szavazóhelyiség nem lehet olyan épületben, amely valamely párt kizárólagos használatában van. (2) Minden szavazóhelyiségben - a szavazás titkossága érdekében - legalább két szavazófülkét kell kialakítani. A szavazás titkosságát a 14. (2) bekezdése szerint történő szavazás esetén is biztosítani kell.
5 (3) Minden szavazóhelyiségben a szavazás céljára két vagy több urnát kell felállítani. Az urnákat az elsőként szavazó választópolgár jelenlétében úgy kell lezárni, hogy azokból a zár felnyitása, a pecsét feltörése vagy az urna szétszedése nélkül ne lehessen szavazólapot eltávolítani. (4) A szavazáshoz a szavazófülkében tollat kell elhelyezni. 17. (1) A választási iratok, nyomtatványok elhelyezését követően a szavazás megkezdéséig a szavazatszámláló bizottság tagjain kívül senki sem tartózkodhat a szavazóhelyiségben. (2) A szavazatszámláló bizottság az urnák állapotát az elsőként szavazó választópolgár - aki a szavazatszámláló bizottság tagja nem lehet - jelenlétében a szavazás megkezdése előtt megvizsgálja. A vizsgálat eredményét fel kell tüntetni a szavazási jegyzőkönyvben. (3) Az urna lezárása után a szavazatszámláló bizottság az urnába ellenőrző lapot helyez. Az ellenőrző lap tartalmazza a szavazatszámláló bizottság jelenlevő tagjainak és az elsőként szavazó választópolgárnak az aláírását és az ellenőrző lap elhelyezésének időpontját. 18. (1) A szavazatszámláló bizottság elnöke felelős azért, hogy a szavazás napján a szavazóhelyiségben és környékén a rendet fenntartsák; a rend fenntartására tett intézkedése mindenkire kötelező. (2) Szolgálatot teljesítő rendőr a szavazóhelyiségbe csak a szavazatszámláló bizottság elnökének engedélyével léphet be. (3) A szavazóhelyiségben a választópolgárok csak a szavazáshoz szükséges ideig tartózkodhatnak. 19. (1) Külön szavazólap szolgál az egyéni választókerületi jelöltre és külön szavazólap a területi listára történő szavazáshoz. (2) Szavazni csak a hivatalos szavazólapokkal lehet. (3) Az egyéni választókerület szavazólapja - ábécé sorrendben - tartalmazza a jelöltek nevét és az őket jelölő pártok megnevezését, illetőleg a független jelölés tényét. (4) A területi listás szavazólap tartalmazza - a területi választási bizottság által kisorsolt sorrendben - a listák megnevezését és - a párt által bejelentett sorrendben - a jelöltek nevét, valamint az esetleges listakapcsolás tényét. 20. (1) Érvényesen szavazni csak az egyéni választókerület jelöltjére, illetőleg a szavazólapon szereplő listára lehet, a jelölt, illetőleg a párt neve melletti négyzetben elhelyezett + jellel. (2) A szavazat érvényességét - ha az az (1) bekezdésben írt feltételeknek megfelel - nem érinti, ha a szavazólapon a listán belül a jelöltek sorrendjét megváltoztatták, a listáról jelölt nevét kihúzták, illetőleg a listához nevet hozzáírtak. (3) Érvénytelen az a szavazat a) amelyet nem a hivatalos szavazólapon adtak le, vagy b) amelyből nem lehet megállapítani, hogy a szavazó kire, illetőleg melyik párt listájára szavazott. 21. (1) A szavazóhelyiségben az a választópolgár szavazhat, aki a választók nyilvántartásában szerepel vagy abba utóbb felvették. (2) A szavazatszámláló bizottság megállapítja a szavazó személyazonosságát és azt, hogy szerepel-e a választók nyilvántartásában. (3) A szavazatszámláló bizottság visszautasítja azt a választópolgárt, aki nem tudja személyazonosságát megfelelően igazolni, illetőleg aki - igazolás (40. ) hiányában - nem vehető fel a választók nyilvántartásába. E személyekről a szavazatszámláló bizottság jegyzéket vezet. A visszautasított választópolgár is szavazhat, ha a szavazás lezárása előtt a személyazonosságát igazolja, illetőleg az igazolást a szavazatszámláló bizottságnak átadja. (4) Ha a szavazásnak nincs akadálya, a szavazatszámláló bizottság tagja átadja a szavazónak a szavazólapokat, amelyeket ellát az illetékes tanács bélyegzőjével. Szükség esetén megmagyarázza a szavazás módját; a magyarázat nem tartalmazhat agitációt valamely jelölt ellen vagy mellett. 22. (1) A választópolgár a szavazófülkében szavaz, ezután a szavazólapokat borítékba teszi, és a szavazatszámláló bizottság előtt az urnába helyezi. (2) A szavazás ideje alatt csak a szavazó tartózkodhat a szavazófülkében. Az a választópolgár azonban, aki nem tud olvasni, illetőleg akit testi fogyatékossága vagy egyéb ok akadályoz a szavazásban, más választópolgár - ennek hiányában a szavazatszámláló bizottság két tagjának együttes - segítségét igénybe veheti. (3) A szavazás megtörténtét a szavazatszámláló bizottság feltünteti a választók nyilvántartásában. 23. (1) A szavazatszámláló bizottság elnöke 18 órakor, a szavazás meghosszabbítása esetén 20 órakor a szavazóhelyiséget bezáratja. Azok a választópolgárok, akik a szavazóhelyiségben vagy az előtérben tartózkodnak, még szavazhatnak. Ezután a szavazatszámláló bizottság a szavazást lezárja. (2) A szavazás lezárása után szavazatot nem szabad elfogadni. 24. (1) A szavazatszámláló bizottság a szavazás lezárása után először a fel nem használt szavazólapokat kötegbe foglalja és a köteget pecséttel lezárja. (2) Az urna felbontása előtt ellenőrizni kell pecsétjének érintetlenségét, majd fel kell bontani az urnát és meg kell győződni az ellenőrzőlap meglétéről.
6 (3) Ezután az urnában levő egyéni választókerületi és listás szavazólapok számát külön-külön össze kell hasonlítani a szavazókörben szavazók számával. (4) Ezt követően külön-külön csoportba kell helyezni és össze kell számlálni az érvénytelen szavazatokat. Az érvénytelenség okát a szavazólap hátoldalára rá kell vezetni. Az érvénytelen szavazólapokat külön-külön kötegbe kell foglalni és a kötegeket lepecsételni úgy, hogy a pecsét megsértése nélkül szavazólapot ne lehessen a kötegből kivenni, illetőleg abba berakni. A kötegekre a szavazókör sorszámát és a kötegben levő szavazólapok számát rá kell írni. (5) Az érvényes szavazatokat jelöltenként és listánként külön-külön kell csoportosítani és megszámlálni. Ezt követően a (4) bekezdés szerint kell a kötegelést elvégezni. 25. (1) A szavazatszámláló bizottság külön a területi listákra, külön az egyéni választókerület jelöltjeire adott szavazatok összeszámlálásáról jegyzőkönyvet készít. (2) A jegyzőkönyvet kettővel több példányban kell elkészíteni, mint ahány jelölt a választókerületben indult, illetőleg mint ahány párt területi listát állított. A jegyzőkönyvek valamennyi példányát a szavazatszámláló bizottság jelenlevő tagjai aláírják. (3) A szavazatszámláló bizottság elnöke a jegyzőkönyvek első példányát haladéktalanul továbbítja az egyéni, illetőleg a területi választókerületi választási bizottsághoz. A jegyzőkönyv második példányát a választást követő harminc nap elteltével kell megküldeni az illetékes levéltárnak. A jegyzőkönyv többi példányát át kell adni az egyéni választókerület jelöltjei, illetőleg a listát állító pártok képviselőinek. A választási iratokat, nyomtatványokat és szavazólapokat megőrzés céljából - az urnával együtt - a helyi tanácshoz kell szállítani. Kifogás esetén az érintett választási iratokat és szavazólapokat az illetékes választási bizottsághoz kell továbbítani. (4) Az egyéni, illetőleg a területi választókerületi választási bizottság a szavazatszámláló bizottságok jegyzőkönyvei alapján összesíti a szavazatokat, és megállapítja a választás választókerületi eredményét. Erről kettővel több példányban készít jegyzőkönyvet, mint ahány lista, illetőleg jelölt indult a választásokon. A jegyzőkönyvet a bizottság tagjai aláírják. Az első példányt haladéktalanul az Országos Választási Bizottsághoz kell továbbítani, a második példányt a harminc nap után a levéltárnak, a többi példányt a pártok illetőleg a jelöltek megbízottainak azonnal át kell adni. (5) Az Országos Választási Bizottság az egyéni választókerületi és a területi választási bizottságok jegyzőkönyvei alapján összesíti az egyéni választókerületi pártjelöltekre és a listákra leadott töredékszavazatokat és megállapítja, hogy ezek alapján az országos listák jelöltjei közül kik jutottak mandátumhoz. Erről eggyel több példányban készít jegyzőkönyvet, mint ahány párt országos listát állított. A jegyzőkönyveket a bizottság tagjai aláírják. Az első példányt harminc nap elteltével a levéltárnak, a többi példányt azonnal a pártok megbízottainak kell átadni. (6) A szavazásra vonatkozó iratokat a jelöltek, illetőleg megbízottaik az illetékes választási bizottság, valamint a helyi tanács hivatalos helyiségében a szavazást követő három munkanapon belül megtekinthetik. (7) A szavazólapokat az illetékes választási szerv tagjainak jelenlétében kell elhelyezni, és kilencven napig meg kell őrizni. A választás eredményével összefüggő kifogás esetén az érintett szavazólapokat legalább az ügy jogerős lezárásáig kell megőrizni. (8) A választás számítástechnikai adatainak megőrzéséről - kilencven napig - az Országos Választási Bizottság gondoskodik. VI. fejezet A választási szervek 26. A választási szervek a választópolgárok független, kizárólag a törvénynek alárendelt szervezetei, amelyeknek elsődleges feladata a választások tisztaságának biztosítása, a pártatlanság érvényesítése, a törvényesség ellenőrzése és szükség esetén a választás törvényes rendjének helyreállítása. 27. Választási szervek: a szavazatszámláló bizottságok, az egyéni és a területi választókerületben működő választási bizottságok, valamint az Országos Választási Bizottság. 28. (1) A választási szervnek csak a választókerületben állandó lakóhellyel rendelkező választópolgár lehet a tagja. (2) A választási szerv elnöke és titkára a választókerületben jelöltet állító párt tagja, illetőleg a független jelölt megbízottja nem lehet. (3) A választási szervnek nem lehet tagja a jelölt, az Országgyűlés elnöke, a tanács elnöke, a végrehajtó bizottság titkára, a választási szerv mellett működő munkacsoport tagja. (4) A választási szerv a működésének tartama alatt hatóságnak, a tagja pedig hivatalos személynek minősül.
7 29. (1) A választási szerv testületként működik. Határozatainak érvényességéhez a tagok többségének jelenléte és a jelenlevő tagok többségének szavazata szükséges. Szavazategyenlőség esetén az elnök szavazata dönt. A kisebbségi véleményt is - annak indokaival együtt - jegyzőkönyvben kell rögzíteni. (2) A választási szervet az elnök képviseli. Ha a választási szervnek nincs elnöke vagy az elnök tevékenységében akadályoztatva van, az elnöki feladatokat a titkár látja el. 30. (1) A szavazatszámláló bizottság titkárát és két tagját a helyi tanács választja meg; személyükre - a pártok javaslataira is figyelemmel - a végrehajtó bizottság titkára tesz indítványt. A szavazatszámláló bizottság további egy-egy tagját a választókerületben jelöltet állító párt, illetőleg független jelölt bízza meg. A pártok, illetőleg a független jelöltek közös megbízást is adhatnak. Ha a megbízott tagok száma - a jelölés lezárása után - kettőnél kevesebb, akkor a tanács további tagok választásával a szavazatszámláló bizottságot öt főre kiegészíti. (2) Az egyéni és a területi választási bizottság titkárát és két tagját a fővárosi, megyei tanács választja meg. Személyükre - a pártok javaslataira is figyelemmel - a végrehajtó bizottság titkára tesz indítványt. A választási bizottság további egy-egy tagját az egyéni és a területi választókerületben jelöltet állító párt, illetőleg független jelölt bízza meg. Ha a megbízott tagok száma - a jelölés lezárása után - kettőnél kevesebb, a fővárosi, megyei tanács további tagok választásával a választási bizottságot öt főre kiegészíti. (3) Az Országos Választási Bizottság titkárát és négy tagját az Országgyűlés választja meg. Személyükre - a pártok javaslataira is figyelemmel - a belügyminiszter tesz indítványt. Az Országos Választási Bizottság további egy-egy tagját az országos listán jelöltet állító párt bízza meg. Ha a megbízott tagok száma - a jelölés lezárása után - négynél kevesebb, az Országgyűlés - vagy felhatalmazása alapján az Országgyűlés Jogi- Igazgatási és Igazságügyi Bizottsága - további tagok választásával az Országos Választási Bizottságot kilenc főre kiegészíti. (4) A választási bizottságok választott tagjait a választás kitűzését követő tíz napon belül, a szavazatszámláló bizottságok választott tagjait a szavazás előtt legalább harminc nappal kell megválasztani. A választási szervek megbízott tagjait a jelölés benyújtásával (6. ) egyidejűleg kell bejelenteni. (5) Ha a választási szerv tagjainak száma eléri a 32. (1), 33. (1), illetőleg a 34. (1) bekezdésében meghatározott számot, saját tagjai sorából elnököt választ. A választás napja előtti harmincadik napon a választási szerv az elnököt megerősíti vagy új elnököt választ. (6) A választási szervek elnökei és tagjai az illetékes tanácselnök, illetőleg az Országgyűlés elnöke előtt - tevékenységük megkezdését megelőzően - esküt (fogadalmat) tesznek. (7) A választási szervek elnökeinek és tagjainak nevét, a választási szervek hivatali helyiségének címét a helyben szokásos módon, illetőleg a fővárosi, megyei tanács hivatalos lapjában, az Országos Választási Bizottság adatait pedig a Magyar Közlönyben közzé kell tenni. (8) A választási szervek választott tagjainak, valamint az országgyűlésben képviselethez jutott pártok részéről az Országos Választási Bizottságba delegált tagoknak a megbízatása az országgyűlési képviselők következő általános választása kitűzésének napjáig tart. (9) A választási szerv elnökének, titkárának és tagjának megbízatása megszűnik: a) ha a megbízatás törvényes feltételei megszűnnek [28. (1)-(3) bek.], b) lemondással, c) a megbízatás visszavonásával, illetőleg felmentéssel, d) elhalálozással. 31. Az egyéni választókerületi választási bizottság, a területi választókerületi választási bizottság és az Országos Választási Bizottság jogi személy. 32. (1) A szavazatszámláló bizottság legalább öt tagból áll. (2) A szavazatszámláló bizottság a) ellenőrzi a szavazóhelyiség előkészítését, levezeti a szavazást, gondoskodik a szavazás törvényes lebonyolításáról b) dönt a szavazás folyamán felmerülő vitás kérdésekben, c) megállapítja a szavazókörben a szavazás eredményét. 33. (1) Az egyéni, valamint a területi választókerületi választási bizottság legalább öt tagból áll. (2) Az egyéni választókerületi választási bizottság a) felhívást bocsát ki a jelöltajánlásra, b) nyilvántartásba veszi a jelölteket, illetőleg visszautasítja azt a jelölést, amely a törvényes feltételeknek nem felel meg, c) elbírálja a jelöltet ajánló szelvényekkel és az igazolással történő szavazással kapcsolatos kifogásokat, d) közzéteszi a választókerület jelöltjeinek nevét, a támogató pártok nevét, illetőleg a független jelölés tényét, e) biztosítja a szavazatszámláló bizottságok működésének törvényes feltételeit, ellenőrzi a technikai feltételeket, f) megállapítja a választókerület választási eredményét,
8 g) dönt a szavazatszámláló bizottság intézkedése elleni kifogásról, h) kiadja a képviselőnek a megbízólevelet, i) megszervezi az időközi választást és közzéteszi annak eredményét. (3) A területi választókerületi választási bizottság a) a területi listás választásokkal összefüggésben - a (2) bekezdés c) és e) pontjai kivételével - ellátja a (2) bekezdésben meghatározott feladatokat; b) kisorsolja a pártlisták sorszámát. 34. (1) Az Országos Választási Bizottság legalább kilenc tagból áll. (2) Az Országos Választási Bizottság a) gondoskodik a választási szervek működésének törvényes feltételeiről, b) felhívást bocsát ki a jelölések bejelentésére, c) nyilvántartásba veszi az országos listák jelöltjeit, illetőleg visszautasítja azt a jelölést, amely a törvényes feltételeknek nem felel meg, d) közzéteszi az országos listák jelöltjeinek nevét, kisorsolja a listák sorszámát, e) megállapítja, hogy az országosan összesített töredékszavazatok alapján az országos listák jelöltjei közül kik szereznek mandátumot, f) kiadja az országos listákon mandátumot szerzett képviselőnek a megbízólevelet, g) közzéteszi a képviselők választásának előzetes és végleges eredményét, h) kitűzi a választás második fordulójának és az időközi választásnak a napját, i) elbírálja a választási bizottság döntése ellen benyújtott kifogást, j) beszámol az országgyűlésnek az országgyűlési képviselők választásáról. 35. (1) A választások szervezési, ügyviteli, technikai előkészítésére, lebonyolítására valamennyi választási szerv mellett munkacsoport működik. (2) A szavazatszámláló bizottság mellett működő munkacsoport tagjait a helyi tanács végrehajtó bizottságának titkára, az egyéni és a területi választókerületi választási bizottságok mellett működő munkacsoport tagjait a megyei, fővárosi tanács végrehajtó bizottságának titkára, az Országos Választási bizottság mellett működő munkacsoport tagjait a belügyminiszter nevezi ki. A kinevezést megelőzően a választási szerv véleményét ki kell kérni. (3) A munkacsoport tagjai kinevezésükkor, a kinevező előtt esküt (fogadalmat) tesznek. VII. fejezet Szavazókörök 36. (1) A választás kitűzésétől számított tíz napon belül szavazóköröket kell alakítani. (2) A szavazókörök számát és területi beosztását a helyi tanács végrehajtó bizottsága állapítja meg úgy, hogy egy szavazókörre mintegy választópolgár jusson, de minden községben legyen legalább egy szavazókör. Ha egy településen belül több szavazókör van, a szavazókörök sorszámot kapnak. A tartósan gondozás vagy gyógykezelés alatt állók, továbbá a sorkatonák és a jogerős ítélet nélkül fogva tartottak kérésére az igazolással (40. ) való szavazás lehetővé tétele érdekében az intézményben is kialakítható szavazókör. VIII. fejezet A választók nyilvántartása 37. (1) Az Állami Népességnyilvántartó Hivatal a választás kitűzésétől számított huszonöt napon belül egyéni választókerületenként, azon belül szavazókörönként összeállítja és megküldi a helyi tanácsnak a választók nyilvántartását, továbbá azoknak a nagykorú személyek jegyzékét, akiknek nincs választójoguk. (2) A választók nyilvántartásába azokat a magyar állampolgárokat kell felvenni, akiknek állandó lakóhelye - ennek hiányában ideiglenes lakóhelye - a választókerületben van és legkésőbb a választás napján betöltik 18. életévüket, vagy házasságkötés folytán nagykorúvá váltak. (3) A választók nyilvántartását úgy kell összeállítani, hogy az alkalmas legyen az egyéni választókerület, a szavazókör és a választópolgár azonosítására. A nyilvántartást a helyi tanács végrehajtó bizottságának titkára hitelesíti. (4) A választás napjáról és a választók nyilvántartásáról a szavazás napja előtt hatvan nappal a helyi választási bizottság hirdetményt tesz közzé.
9 (5) A választók nyilvántartását a tanács hivatali helyiségében tíz napra közszemlére kell tenni és ennek időpontját a helyben szokásos módon ki kell hirdetni. (6) A közszemlére tétellel egyidejűleg írásban értesíteni kell a választópolgárokat a nyilvántartásba való felvételükről, feltüntetve a választókerületet, a szavazókört, a szavazóhelyiség címét és a szavazás napját. 38. (1) A nyilvántartásból való kihagyás vagy a nyilvántartásba való felvétel miatt a választópolgárok - a nyilvántartás közszemlére tételének időtartama alatt [37. (5) bek. és 39. (3) bek.] - a helyi tanács végrehajtó bizottsága titkáránál emelhetnek kifogást. (2) Az alaptalannak tartott kifogást legkésőbb a beérkezést követő napon, át kell tenni a megyeszékhelyen működő helyi bírósághoz, Budapesten a Pesti Központi Kerületi Bírósághoz. (3) A bíróság a kifogásról a beérkezésétől számított három napon belül, nemperes eljárásban, népi ülnökök közreműködésével határoz. A döntés előtt az érdekeltet - kérésére - meg kell hallgatni. Ha a bíróság a kifogást alaposnak tartja, elrendeli a nyilvántartás kiigazítását, ellenkező esetben a kifogást elutasítja. A bíróság határozata ellen további jogorvoslatnak nincs helye. (4) A bíróság a határozatát a meghozatala napján közli a helyi tanács végrehajtó bizottságának titkárával és azzal, aki a kifogást emelte. Ha a bíróság a nyilvántartásba felvett személy törlését rendeli el, a határozatot vele is közölni kell. 39. (1) A helyi tanács végrehajtó bizottságának titkára a nyilvántartásból kihagyott választópolgárt utólag nyilvántartásba veszi. A 37. (6) bekezdése szerinti értesítést a nyilvántartásba való utólagos felvételről is meg kell küldeni a választópolgárnak. (2) A helyi tanács végrehajtó bizottságának titkára törli a választók nyilvántartásából azt, aki időközben meghalt, aki elvesztette a választójogát, illetőleg aki más választókerület nyilvántartásában már szerepel, vagy igazolással más választókerületben szavaz. (3) A módosított nyilvántartást - a választás előtt tizenöt nappal - a tanács hivatali helyiségében hat napra közszemlére kell tenni. 40. (1) Ha a választópolgár a nyilvántartás elkészítése után az állandó lakóhelyét megváltoztatja, az új lakóhely szerint illetékes helyi tanács végrehajtó bizottsága titkárától vagy - a szavazás napján - a szavazatszámláló bizottságtól kérheti a választók nyilvántartásába való felvételét. A kéréshez csatolni kell a korábbi lakóhely szerint illetékes helyi tanács végrehajtó bizottsága titkárának igazolását arról, hogy a kérelmező a választók nyilvántartásában szerepelt. (2) Az a választópolgár, aki állandó lakóhelyétől a választás napján távol van, az állandó lakóhelye szerint illetékes helyi tanács végrehajtó bizottsága titkárának igazolása alapján kérheti az ideiglenes lakóhelyén, illetőleg a tartózkodási helyén a helyi tanács végrehajtó bizottsága titkárától vagy - a szavazás napján - a szavazatszámláló bizottságtól, hogy vegyék fel őt a választók nyilvántartásába. (3) A (2) bekezdés szerinti igazolással a választópolgár a területi választókerület jelöltjeire szavazhat. Az egyéni választókerületi jelöltre csak akkor szavazhat, ha ideiglenes lakóhelye (tartózkodási helye) és az állandó lakása ugyanabban az egyéni választókerületben van. (4) Az (1) és (2) bekezdés szerinti igazolás kiadásakor az illetékes tanács végrehajtó bizottságának titkára a választópolgárt törli a nyilvántartásból. Az igazolásban - a választópolgár nyilatkozata alapján - meg kell jelölni azt a lakóhelyet, illetőleg tartózkodási helyet, ahol a választópolgár szavazni kíván, és azt a nyilvántartásban fel kell tüntetni. Az igazolás átvételét a választópolgár aláírásával köteles hitelesíteni. Az igazolás és a személyi igazolvány alapján az új lakóhely, illetőleg a tartózkodási hely szerint illetékes helyi tanács végrehajtó bizottságának titkára vagy a szavazatszámláló bizottság a választópolgárt külön nyilvántartásba veszi. Az igazolást a választási iratok között meg kell őrizni. (5) Igazolást a szavazást megelőző napon 16 óráig lehet kiadni. IX. fejezet A választási eljárás nyilvánossága 41. (1) A választási szervek működése és tevékenysége nyilvános. A választási szervek rendelkezésére álló adatok, tények nem titkosíthatók. A választási eredmény számítógépes adatait azonos feltételekkel kell a független jelöltek és a választáson jelöltet állító pártok rendelkezésére bocsátani. (2) A választás kitűzéséről, a jelöltekről, a választók nyilvántartásának kifüggesztéséről, a választókerületek és szavazókörök beosztásáról, a választási szervek tagjairól, a szavazás napjáról és módjáról, a választás eredményéről, a választási eredmény esetleges megsemmisítéséről a választási bizottság az érintett választókerületben működő sajtó, helyi stúdió részére közleményt ad ki. (3) A választási szervek kötelesek gondoskodni arról, hogy a választópolgárok a választási törvény rendelkezéseiről, a szavazás módjáról általános tájékoztatást és kérdéseikre felvilágosítást kapjanak.
10 (4) A sajtó képviselői külön engedély nélkül jelen lehetnek a választási szervek munkájánál, tevékenységüket - különösen a szavazatok összeszámlálását - azonban nem zavarhatják. (5) A szavazás napján 20 óra előtt választási részeredményt nyilvánosságra hozni tilos. (6) Minden jelöltnek, pártnak a választásokra fordított állami és más pénzeszközök, anyagi támogatások mértékét és a felhasználás módját - országos összesítésben is - a sajtóban nyilvánosságra kell hoznia. X. fejezet Jogorvoslat 42. (1) A választási törvény megsértése miatt, a választási szervek tevékenysége, intézkedése, döntése, mulasztása ellen az érintett választópolgárok, a jelöltek és a pártok kifogással élhetnek. (2) A szavazatszámláló bizottságok hatáskörébe tartozó döntések [32. (2) bek.] ellen benyújtott kifogásról az illetékes választási bizottság három napon belül dönt. A választási bizottság hatáskörébe tartozó döntés ellen - a 33. (2) bekezdés g) pontja kivételével - benyújtott kifogásról az Országos Választási Bizottság három napon belül dönt. 43. (1) A választási bizottság kifogást elutasító döntése ellen a fővárosi, megyei bírósághoz lehet jogorvoslattal fordulni. (2) Az Országos Választási Bizottság döntése ellen a Legfelsőbb Bírósághoz lehet jogorvoslattal fordulni. 44. (1) A választási bizottság elutasító döntése elleni jogorvoslatot legkésőbb a közlést követő három napon belül lehet a választási bizottságnál benyújtani, amely azt az iratokkal és álláspontjával együtt legkésőbb a beérkezést követő napon átteszi az illetékes bírósághoz. A bíróság három napon belül nemperes eljárásban, három hivatásos bíró közreműködésével dönt. Az érdekeltet kérésére meg kell hallgatni. (2) Ha a bíróság a jogorvoslati kérelmet megalapozottnak tartja, megállapítja a törvénysértés tényét és intézkedik annak megszüntetéséről. Ha a törvénysértés a választási eredményt érdemben befolyásolta, a bíróság a választási eljárásban hozott döntést, intézkedést megsemmisíti és a választást, illetőleg annak érintett részét megismételteti. (3) Az alaptalan jogorvoslati kérelmet a bíróság elutasítja. (4) A bíróság a határozatát a meghozatala napján közli a választási bizottsággal, az érdekelttel és azzal, aki a jogorvoslattal élt. A bíróság határozata ellen további jogorvoslatnak nincs helye. 45. Az e fejezet alapján lefolytatott eljárás nem érinti a 38. szerinti, valamint a választás rendje elleni bűncselekmény (Btk ) miatt indított eljárást. XI. fejezet Időközi választás 46. (1) Időközi választást kell tartani a) az egyéni választókerületben, ha a választás második fordulója is érvénytelen, illetőleg ha egyéni választókerületi képviselői megbízatás megszűnt, b) területi választókerületben, ha a választás második fordulója is érvénytelen, c) az egyéni és a területi választókerületben, ha a választást - jelölt, illetőleg lista hiánya miatt - nem lehetett megtartani. (2) Az időközi választást - az illetékes választási bizottság javaslatára - az Országos Választási Bizottság az ok felmerülésétől számított egy hónapon belül tűzi ki, és azt a kitűzéstől számított három hónapon belül meg kell tartani. (3) Az e fejezetben levő eltérésekkel az időközi választásra értelemszerűen kell alkalmazni az általános választás szabályait. (4) Az időközi választás eredménye nem érinti az országos listák mandátumait. (5) A területi listán, illetőleg az országos listán mandátumhoz jutott képviselő megbízatásának megszűnése esetén a mandátumot - a listákon eredetileg is szereplő pártjelöltek közül - a párt által megnevezett személy szerzi meg. A párt az ok felmerülésétől számított harminc napon belül köteles bejelenteni az új képviselő nevét az illetékes választási bizottságnál. XII. fejezet Záró rendelkezések
11 47. (1) A jelöltet a nyilvántartásba vételt [6. (4) bekezdés] követően sor- vagy tartalékos katonai szolgálatra nem lehet behívni, illetőleg a szolgálat teljesítését a szavazást követő napig meg kell szakítani. A megválasztott képviselőt, megbízatásának időtartamára a szolgálat alól mentesíteni kell. (2) A jelölt a nyilvántartásbavételtől a szavazást követő napig ingyenesen veheti igénybe a közforgalmú tömegközlekedési eszközöket. 48. (1) A választások előzetes eredményét a szavazás befejezését követő 24 órán belül az Országos Választási Bizottság a Magyar Rádió, a Magyar Televízió és a Magyar Távirati Iroda útján nyilvánosságra hozza. Ennek alapján az előzetes eredményt az országos politikai napilapok a következő számukban közlik. (2) A választás végleges eredményét a Magyar Közlönyben közzé kell tenni. 49. A választást legkésőbb kilencven nappal a szavazás napja előtt ki kell tűzni. 50. (1) A választások előkészítésével és lebonyolításával kapcsolatos állami feladatok végrehajtásának költségeit (személyi, tárgyi feltételek biztosítása, választási szervek működése, névjegyzékek, nyomtatványok előállítása, szállítási, távközlési és egyéb költségek) - az Országgyűlés által megállapított mértékben - az állami költségvetésből kell biztosítani. E pénzeszközök felhasználásáról az Állami Számvevőszék tájékoztatja az Országgyűlést. (2) Felhatalmazást kap a Minisztertanács arra, hogy az egyéni és a területi választókerületek sorszámát, székhelyét és területét megállapítsa. 51. (1) A pártok a választásokra - a pártok működéséről és gazdálkodásáról szóló törvény rendelkezései szerint, a (2) bekezdésben foglalt kiegészítéssel - fordíthatnak anyagi eszközöket. (2) Minden párt, amely a választásokon jelöltet állít, a jelöltállítással arányos állami költségvetési támogatásra jogosult. A független jelöltek a pártjelöltekkel azonos mértékű költségvetési támogatásban részesülnek. A költségvetési támogatásra országosan fordítható pénzeszköz mértékét az Országgyűlés állapítja meg. (3) Az egy jelöltre jutó támogatás meghatározásánál az egyéni választókerületi jelöltek számát, területi listán pártonként a jelöltek, de legfeljebb a megszerezhető mandátumszámmal azonos számú jelöltek számát, valamint az országos listákon ténylegesen, de pártonként legfeljebb ötvennyolc jelölt számát kell alapul venni. Az 5. (7) bekezdése szerint több helyen jelölt személyt a jelölések számának megfelelően kell figyelembe venni. (4) A választásra fordítható költségvetési támogatás kiutalását a pártok részére egyösszegben, a független jelöltek részére személyenként - az Országos Választási Bizottság intézkedése alapján - a Pénzügyminisztérium, vagy az általa kijelölt pénzintézet végzi. (5) A (2) bekezdés szerinti költségvetési támogatás kizárólag dologi költségek fedezésére szolgál. A támogatás felhasználásáról a pártoknak és a független jelölteknek a választást követő harminc napon belül el kell számolniuk a kifizető helyen. (6) A választási kampány céljára az állami költségvetési szervek azonos feltételekkel bocsáthatnak rendelkezésre helyiséget és egyéb szükséges berendezést. 52. E törvény mellékletei állapítják meg: a) a választókerületek kialakításának elveit; b) a megyékben és a fővárosban az egyéni választókerületek számát és területi választókerületenként a megszerezhető mandátumok számát; c) a területi lista állításához szükséges egyéni választókerületi jelölések számát; d) a szavazatösszesítés és a választás eredménye megállapításának számítási módját; e) a szavazólapok mintáit; f) a jelöltajánló szelvények, továbbá az igazolás és az ellenőrzőlap mintáját; g) a szavazókör, az egyéni és a területi választókerület választási eredményét rögzítő jegyzőkönyvek tartalmát; h) a töredékszavazatok országos összesítésének eredményét rögzítő jegyzőkönyv tartalmát; i) a választás előzetes országos eredményének tartalmát; j) a választási szervek, munkacsoportok tagjai által tett eskü (fogadalom) szövegét; k) a választás lebonyolításában közreműködő számítástechnikai-informatikai szolgálat szervezetét és működésének elveit. 53. (1) A választások állami feladatainak megszervezése és technikai lebonyolítása, a választási szervek mellett működő munkacsoportok tevékenységének, valamint a szavazatösszesítés számítógépes rendszerének irányítása a belügyminiszter feladata. E tevékenységről az Országgyűlés ülésén beszámol. (2) Az e törvényben meghatározott határidőket, határnapokat naptár szerint a belügyminiszter rendeletben állapítja meg, melyet a sajtóban közzé kell tenni. 54. A választással és a választójogosultsággal kapcsolatos választási, államigazgatási és bírósági eljárás illetékmentes. 55. A gyülekezési jogról szóló évi III. törvény 3. a) pontjának helyébe a következő rendelkezés lép:
12 (3. A törvény hatálya nem terjed ki) a) a 12. és 13. kivételével az országgyűlési képviselők és a tanácstagok választásával összefüggő gyűlésekre, valamint a képviselői és a tanácstagi beszámoló gyűlésekre; 56. (1) E törvény a kihirdetése napján lép hatályba. (2) A törvény hatályba lépésével egyidejűleg az országgyűlési képviselők és tanácstagok választásáról szóló, az évi XI. törvénnyel módosított évi III. törvénynek az országgyűlési képviselőkre vonatkozó rendelkezései hatályukat vesztik. (3) Az országgyűlési képviselők általános választásáig kitűzött időközi választások választókerületi beosztására az évi országgyűlési képviselő- és tanácstagválasztásokról szóló 1/1985. NET határozatot kell alkalmazni. 1. számú melléklet [az 52. a) pontjához] A választókerületek kialakításának elvei 1. Az egyéni választókerület a főváros, megye területén belül van. 2. Az egyéni választókerület lakosainak száma megközelítőleg 60 ezer. 3. A helyi tanács egész területe az egyéni választókerületen belül van. A fővárosban az egyéni választókerület két vagy több fővárosi kerületi tanács területére is kiterjedhet. 4. Az egyéni választókerület székhelye - lehetőség szerint - városban van. 5. A város és vonzáskörzete egy választókerületet is alkothat. 6. Az egyéni választókerületek kialakításánál - lehetőség szerint - figyelemmel kell lenni a nemzetiségi, vallási, történelmi és egyéb helyi sajátosságokra is. 7. A területi választókerület a főváros, illetőleg a megye területével azonos. Szám Megye 2. számú melléklet [az 52. b) pontjához] Egyéni választókerületek száma 1. Budapest Baranya Bács-Kiskun Békés Borsod-Abaúj-Zemplén Csongrád Fejér Győr-Sopron Hajdú-Bihar Heves Komárom Nógrád Pest Somogy Szabolcs-Szatmár Szolnok Tolna Vas Veszprém Zala 5 5 Összesen: Területi választókerületenként listán megszerezhető mandátumok száma
13 3. számú melléklet [az 52. c) pontjához] Szám Megye Területi választókerületenként azoknak az egyéni választókerületeknek a száma, amelyekben az egyéni jelöltállítás a területi lista állításának a feltétele 1. Budapest 8 2. Baranya 2 3. Bács-Kiskun 2 4. Békés 2 5. Borsod-Abaúj-Zemplén 3 6. Csongrád 2 7. Fejér 2 8. Győr-Sopron 2 9. Hajdú-Bihar Heves Komárom Nógrád Pest Somogy Szabolcs-Szatmár Szolnok Tolna Vas Veszprém Zala 2 4. számú melléklet [az 52. d) pontjához] A szavazatösszesítés és a választási eredmény megállapításának számítási módja I. Egyéni választókerület 1. Érvényes és érvénytelen választási forduló: a) Érvényes első választási forduló Érvényes az első választási forduló, ha a szavazáson a választásra jogosult választópolgároknak több mint a fele szavazott. b) Érvénytelen első választási forduló Érvénytelen az első választási forduló, ha a szavazáson a választásra jogosultak fele, vagy ennél kevesebb választópolgár szavazott. c) Érvényes második választási forduló Az érvénytelen vagy az eredménytelen első választási fordulót (1/b. és 2/b. pont) követő második forduló akkor érvényes, ha a szavazáson részt vett a választópolgároknak több mint az egynegyede. d) Érvénytelen második választási forduló Érvénytelen vagy az eredménytelen első választási fordulót (1/b. és 2/b. pont) követő második választási forduló érvénytelen, ha a szavazáson nem vett részt a választópolgároknak több mint az egynegyede. 2. Eredményes és eredménytelen választási forduló: a) Eredményes első választási forduló Eredményes az az érvényes első választási forduló (1/a. pont), amelyen az egyik jelölt megkapta a szavazatoknak több mint a felét. b) Eredménytelen első választási forduló

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság